Diari Oficial de la Generalitat Valenciana


Sumari del DOGV 10299, del 19-02-2025 (2025/2717)

RESOLUCIÓ 121/2025, de 17 de febrer, de modificació puntual de la relació de llocs de treball de l’Agència de Prevenció i Lluita contra el Frau i la Corrupció de la Comunitat Valenciana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10944

Data del DOGV
:   19-02-2025

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2025/2717

CVE
:   JJST-L-3408-2653

Data del document
:   17-02-2025

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Mitjançant la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, es crea esta agència com una entitat adscrita a les Corts, amb personalitat jurídica pròpia i plena capacitat d'obrar per al compliment dels seus fins.

L'article 29 d'esta llei establix en l’apartat 2, que el personal funcionari al servici de l'agència serà proveït, d'acord amb els principis d'igualtat, publicitat, mèrit i capacitat adequats a la funció encomanada, entre els funcionaris de les diferents administracions públiques, i està subjecte al que es disposa en la normativa específica de l'agència i la reguladora del personal de les Corts, incloent-hi l'equiparació retributiva.

Així mateix, l'apartat 3 del mencionat article establix que la relació de llocs de treball serà elaborada i aprovada per l'agència.

En virtut de Resolució de 27 de juny de 2019, del director de l'Agència de Prevenció i Lluita contra el Frau i la Corrupció de la Comunitat Valenciana, s'aprova el seu Reglament de funcionament i règim interior (DOGV 8582, 02.07.2019), conforme a l'habilitació concedida en l'apartat segon de la disposició transitòria primera de la Llei 11/2016, de 28 de novembre, de la Generalitat. Este Reglament ha sigut modificat per Resolució núm. 917 de 16 de desembre de 2021 (DOGV 9250, 05.01.2022).

La vigent relació de llocs de treball de l’agència s’aprova mitjançant la Resolució núm. 1189/2024, de 27 de desembre, del seu director (DOGV 10774, 31.12.2024).

La Llei 4/2021, de 16 d'abril, de la funció pública valenciana, d'ara en avant LVFP, configura les relacions de llocs de treball com un instrument tècnic a través del qual l'administració pública organitza, racionalitza i ordena el seu personal per a una eficaç prestació del servici públic, regulant-la en els seus articles 47 i següents.

Les necessitats detectades en relació amb l'estructura organitzativa de l’agència, relacionades concretament amb les funcions de suport a la Direcció, motiven la pertinent adaptació d'un instrument tècnic d'ordenació del personal com és la relació de llocs de treball de qualsevol administració pública, mitjançant la modificació puntual d'alguns llocs.

Les modificacions proposades es detallen a continuació:

A) Atés que, mitjançant l'última modificació puntual de la relació de llocs de treball de l’agència, es van eliminar les funcions relatives al suport a la Direcció assignades al lloc de treball núm. 28, cap de Negociat de Suport Administratiu i Direcció, per la impossibilitat d'atendre alhora les necessitats de diverses unitats administratives, es considera necessari reforçar les funcions de col·laboració administrativa i assistència a la Direcció de l'agència, per al que es proposa efectuar una modificació del lloc vacant núm. 10, cap d'Equip de Gestió Administrativa i Contractació, passant a configurar-se com a cap/a d'Equip de Suport a Direcció.

Les funcions del lloc proposades s'assenyalen a continuació:

a) Activitats administratives de col·laboració, tramitació, preparació, comprovació, actualització, administració de dades i proposta de resolució de procediments normalitzats que no corresponguen als llocs de treball de superior classificació professional.

b) Activitats administratives de col·laboració en l'execució de la política de transparència de l'agència.

c) Activitats administratives de col·laboració en matèria de prevenció de riscos laborals.

d) Atenció al públic i a la central telefònica.

e) Registre i notificacions.

f) Qualssevol altres que la Direcció de l'Agència li assigne, concordes amb el seu nivell de classificació professional.

Després de la modificació, les característiques i classificació del lloc núm. 10, cap d'Equip de Suport a Direcció, són les següents:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Núm. lloc* | *Denominació* | *Localitat* | *Ads. Org.* | *Rég. Jc.* | *GR* | *Nivell CD* | *Nivell CE* | *Forma provisió* | *Requisits* | *Mèrits* |
| 10 | Cap d'Equip de Suport a Direcció | València | D | F | C1 | 19 | CV20 | CE-AP | Formació i  experiència de  més de dos anys en l'acompliment de les funcions  del lloc.  Certificat de nivell B1 de valencià. | Experiència en l'acompliment de les funcions de col·laboració administrativa amb òrgans de direcció o amb òrgans de govern de les Administracions Públiques.  Coneixements d'ofimática  Coneixements superiors al nivell B1 de valencià. |

  

B) La modificació del lloc de treball núm. 25, secretari/a de Direcció, quant a la seua forma de provisió mitjançant lliure designació, atés que el lloc requerix especial confiança i mitjançant la present modificació, la provisió d'un dels llocs de suport a Direcció ja s'efectuaria mitjançant concurs.

És procedent assenyalar que les modificacions proposades no impliquen increment quant al cost anual de cada un dels llocs i existix consignació en el pressupost de l'agència per a l'exercici 2025, en les aplicacions pressupostàries corresponents de l'estat de gastos.

La proposta de modificació ha sigut objecte de deliberació en el Consell de Direcció de data 6 de febrer de 2025, de conformitat amb les competències atribuïdes al citat òrgan.

Així mateix, ha sigut objecte de negociació amb els representants sindicals, en la sessió de la Mesa de Negociació de l'Agència, celebrada el 6 de febrer de 2025.

En virtut de l'exposat, de conformitat amb les atribucions conferides en l'article 29.3 de la Llei 11/2016, de 28 de novembre, de la Generalitat, de l’Agència de Prevenció i Lluita contra el Frau i la Corrupció de la Comunitat Valenciana, i en els articles 13.1.f), 61 i 62 del seu Reglament de funcionament i règim interior,

RESOLC

*Primer*

Actualitzar la relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, efectuant les modificacions dels llocs assenyalats en la part expositiva d'esta resolució.

*Segon*

Publicar la resolució de modificació puntual de la relació de llocs de treball en el *Butlletí Oficial de les Corts Valencianes*, en el *Diari Oficial de la Generalitat Valenciana*, en el tauler d'anuncis de l'agència i en la web d'esta.

Esta resolució tindrà efectes des de l'endemà de la seua publicació en el *Diari Oficial de la Generalitat Valenciana*.

Contra la present resolució, que posa fi a la via administrativa, es podrà interposar, potestativament, recurs de reposició, en el termini d'un mes, a comptar des de l'endemà de la seua publicació en el *Diari Oficial de la Generalitat Valenciana*, davant el director d'esta agència, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i recurs contenciós administratiu, en el termini de dos mesos, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1. m) i 46 de la Llei 29/1998, de 13 de juliol, reguladora de la jurisdicció contenciosa administrativa, comptats des de l'endemà de la seua publicació. Tot això sense perjuí de qualsevol altre recurs o acció que estime procedent.

  

València, 17 de febrer de 2025

Eduardo Beut González

Director